Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1060

9. Saját eszközök Ebben az eszközcsoportban a hitelintézet saját eszközeinek tekintendõ tételek szerepelnek. A 91.1 sorba kerül a hitelintézet által visszavásárolt saját kötvény, a 91.2 sorba a visszavásárolt saját részvény állománya, abban az esetben is, ha követeléskiegyenlítés útján került a hitelintézethez. A 91.3 sorban egyéb saját eszközként a hitelintézet összes olyan készletének állományát kell szerepeltetni amelyet nem követelés ellenében kapott. A 92–93. sorban külön ki kell mutatni a követelés ellenében kapott készletállományt, valamint az ezek után képzett céltartalék fennálló állományát. A 94.1–95.4 sorokban a befektetett eszközök közül az immateriális javak és a tárgyi eszközök összegét az Szmt. által elõírt értéken, a felsorolt részletezés szerint kell feltüntetni. A 94.1 Immateriális javak – bérleti jog sorba csak a pénzügyi intézmény elhelyezését szolgáló vásárolt bérleti jog értékét kell szerepeltetni. A 94.2 Immateriális javak – egyéb vagyoni jog sorban kell az egyéb, nem a pénzügyi intézmény elhelyezését szolgáló bérleti jog értékét is kimutatni a többi vagyoni joggal együtt. 94.3 Immateriális javak- szoftver Itt kell az immateriális javak között elszámolt szoftverállományt kimutatni. 94.3 Immateriális javak- egyéb Itt kell az immateriális javaknak az egyéb - külön sorban nem kiemelt - állományát feltüntetni, beleértve az Szmt. 22.§ (4) bekezdésében az immateriális javak között kimutatható alapítás-átszervezés aktivált értékét is. A 95.1 Tárgyi eszközök – ingatlanok sorban a mérlegben közvetlen pénzügyi szolgáltatási célú tárgyi eszközként szereplõ ingatlanok értékét kell jelenteni. A 95.3 Tárgyi eszközök – beruházások sorban kell a beruházások összegén túlmenõen a beruházásokra adott elõlegeket is szerepeltetni kell. A 95.4 Nem banküzemi célú tárgyi eszközök sorban kell a nem a hitelintézet mûködéséhez kapcsolódó tárgyi eszközöket, (beleértve a nem banküzemi ingatlanokat is) kimutatni. I. B FORRÁSOK A Források összesen sor megegyezik a felügyeleti mérleg fõbb forráscsoportjainak összegével.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes